આ અંગે મળતી માહિતી અનુસાર તાપી જિલ્લાના વાલોડના ગણેશ નગરમાં રહેતા નૈમિશભાઈ દેવેન્દ્રભાઈ શાહ નાઓ શગુન પાપડની ફેક્ટરી ચલાવે છે. વર્ષ 2008 દરમ્યાન આજ ફળિયામાં રહેતી એક મહિલા રમીલાબેન (નામ બદલ્યું છે) નૈમિશભાઈને ત્યાં પાપડ પેકિંગની નોકરી માટે ગયા હતા આ દરમ્યાન નૈમિશભાઈએ દાનત બગાડી ઓફિસમાં બોલાવીને તેની મરજી વિરુધ્ધ બળાત્કાર કર્યો હતો. જો કોઈને કહેશે તો તારા પતિની નોકરી ગુમાવવી પડશે આમ જણાવી અવાર નવાર છેલ્લા 10 વર્ષથી ફેક્ટરીમાં તેમજ ઘરે જઈ શારીરિક શોષણ કરતો રહ્યો હતો. ઘટના અંગે વાલોડ પોલીસ સ્ટેશનમાં મહિલાએ ફરિયાદ નોંધાવતાં પોલીસે ગુનો નોંધી આગળની તપાસ હાથ ધરી છે.